A nashi bayanin, dan takarar jam’iyar PDP, Alhaji Atiku Abubakar ya bayyana raunin yadda gwamnatin shugaba Muhammadu Buhari take tafiyar da tsarin canjin kudaden kasashen ketare, Yace babu dalilin da za a ce farashin canjin kudaden ketare yana da matakai hudu ko biyar, inda za a ce wani ya saya dari uku, wani dari uku da biyar, wani dari uku da goma da dai sauransu. Bisa ga cewarshi, kamata ya yi farashin sayar da kudaden ya zama daya domin karfafa ‘yan kasuwa da masu zuba jari.
A fannin harkokin noma kuma Alhaji Atiku ya bayyana cewa an sami koma baya kasancewa har yanzu farashin kayan masarufi yana da tsada sosai, yayinda rashin tsaro ya hana manoma zuwa gona. Yace idan shine shugaban kasa, abu na farko da zai yi shine, taimakawa manoma ta wajen koyawa masu dabarun noma na zamani da basu rance.
Alhaji Atiku yace babu gaskiya a harsashen gwamnati na inganta harkokin noma kasancewa ba a gani a kasa ba,
Dangane kuma da batun cin hanci da rashawa, dan takarar jam’iyar PDP yace kage kawai ake mashi, ya kuma kalubalanci duk wanda yake zarginshi da cin hanci da rashawa ya kawo shaida. Idan kuma har ana ta ita a kama shi. Yace gwamnatin Buhari bata iya kama shi ba sabili da bata da shaida.
Hira da Buhari da Atiku PT3-12:00"